Helgard Müller (* 1 Junie 1963, Bloemfontein) is ’n oud-Springboksenter en het ook vir die Vrystaat senter en vleuel gespeel. Müller is in 1981 gekies vir die Suid-Afrikaanse Skolespan. In 1984 is Müller genomineer vir die Suid-Afrikaanse Rugbyvoetbalunie se Jong Speler van die Jaar. Müller het vir die Springbokke uitgedraf as plaasverwanger teen die Nieu-Seelandse Kavaliers in 1986 en teen ’n Wêrelduitnodigingspan in 1989, albei keer as reserwe. Hy het ook in drie toerwedstryde gespeel en het dus vyf keer die groen-en-goud oor sy kop getrek. Toe die Vrystaat in 1997 in die Super 12-kompetisie gespeel het was Müller die kaptein. Muller kan hom ongelukkig ag deur nie meer wedstryde vir die Springbokke te gespeel het nie en hy moes teen mense soos Danie Gerber, Michael du Plessis en Faffa Knoetze meeding. Müller het in sy rugbyloopbaan die Vrystaat in 142 Curriebekerwedstryde gespeel en in geheel 245 in Vrystaatkleure, hetsy op junior vlak, in toerwedstryde, die Vodacombeker of Super 12. Buiten rugby het Müller ook die Vrystaat in krieket verteenwoordig.